The show must go on | Seegogga se Bloggie
← Storietyd in blogland
Showtime! ( 'n Week na: The show must go on) →
Posted on Augustus 28, 2011 by seegogga
Maankind was weg, want sy's siek en ek's weg, want ek WERK!!!
Dit het so gekom: Eendag onverwags, net na ek en my motor wonderbaarlik veilig in die Kaap gekom het, tref 'n groot terugslag ons gesin, my man land 'n maand lank in 'n kliniek en ek (vervoerloos!) in twee ekstra besighede: 'n restourant en 'n nightklub.
Dis nou ook nie dat ek altyd hande gevou gesit het voorheen nie, ek het immers my raambesigheidjie by die huis en 3 selfsorgeenhede op Struisbaai en Agulhas. Maar nou bestuur en waiter en barlady ek sommer in die restourant ook, en na hierdie naweek sommer by die nagklub ook!-Ek, prim en propper outydse tannie wat nie rook of drink nie( en net nou en dan vloek as ek my toon baie seer stamp).
Ek het darem intussen my motor weer teruggekry en kan weer in die dorp op en af jaag.
Nou moet ek leer van mengsels en drankies waarvan ek glad nie geweet het nie, maar met die hulp van die jong expert wat vir ons werk en die vermengings, pryse, en veral die ingewikkelde werking van die till verstaan, gaan dit heel goed- tot eergisteraand toe.
Dit was tweeuur, die swart uur waarop die kroeg moes sluit en ons geen drank meer mag verkoop nie, ten spyte van die feit dat dit die top kuiertyd van die jong mense is. Maar ons is mooi pligsgetrou en die meeste mense al op pad huis toe, toe die deur skielik oopbars en so 6 of 7 jong bulle binnestap. Hulle wil graag iets drink, maar mag nie, tog is almal heel gemoedelik oor die saak.
Die vorige eienares en ek sit lekker voor die vuurtjie en gesels toe daar skielik 'n woeste gestoei onstaan. Een ou word deur al die ander toegetakel! Ek en sy probeer keer , maar iemand skree:" tannie moenie oor hom bekommerd wees nie, gaan kyk liewer wat hy met tannie se barman gedoen het!"
Ek kyk: Die kroeg is leeg. My regterhand is weg. Ek stap om die toonbank. Daar sit hy plat op die grond, gesig in die hande en daar is net bloed oral waar jy kyk.
Ek kan nou nog nie glo hoe so-iets so vinnig en sonder vooraf struweling kon plaasvind nie. Blykbaar het die ou ons barman van agteraf "getackle". Sy neus bloei woes- van binne en buite en vorm poeletjies op die vloer.
In die haas om hom te help en die bloed te stop, dink ek te laat daaraan om die polisie te bel en die mans binne te hou. Hulle is weer weg, en die boosdoener ook, sonder dat ons weet wie dit werklik was- blykbaar 'n ou van Pretoria af, maar dis al wat ons weet.
So gebeur dit toe dat ek en die jongeling, wat eers niks wou weet van 'n dokter nie, toe tog wel so 4vm hospitaal toe is. Twee steke het die stukkende plek op sy neus reggesien, maar sy neus is op twee plekke binne gebreek, sy oog is toegeslaan , hy het harsinskudding en dit lyk regtig of hy in die oorlog was.
Nouja, so word dit toe Saterdagaand en ek is stoksielsalig alleen agter die bar. Dankie tog daar is min mense.
"Een double Southern Comfort met ys asb!'"
"'n single Captain Morgan met coke asb!"
"Hoeveel skuld ek?"
My, kind ek het nie 'n clue nie!" Hoeveel dink jy behoort dit te kos?"
So het ons die aand deurgedraf, en almal was baie gaaf. Ek het sekerlik hier en daar bietjie te min laat betaal vir party goed, maar so what!
Algaande leert men!
This entry was posted in idioomstories, Los opdrifsels. Bookmark the permalink.
15 Responses to The show must go on
Augustus 28, 2011 om 11:28 nm
Seegogga! Jy bly in my gedagtes en ek WEET ek moet bel. Ai mens, ek wil nie vra wat ek vir jou kan doen nie, net nou sê jy ek moet in die nagklub kom werk. Ek sal probeer om more met jou kontak te maak.
Augustus 29, 2011 om 12:55 nm
Ek sal ook nie deug as waitress nie! Kom binnekort Seegogga se selfsorg ondersteun, en soek ook koffie op pad by die Toorts. Net eers gesond word.
Augustus 29, 2011 om 10:14 nm
Ai, Maankindjie, ek hoop jy voel gou gesond. Ek weet egter dat dit iets is wat baie lank nieem. Baie sterkte en baie rus.
Augustus 29, 2011 om 10:11 nm
Toortsie, Ek wonder darem hoe sal jy agter 'n kroegtoonbank lyk……..Toemaar ek sal dit nie aan jou doen nie! Maar weet jy die meeste jongmense is rtegtig baie gaaf en behulpsaam met hierdie ou tannie!
Augustus 31, 2011 om 4:08 nm
Is ek dan 'n BAARMOEDER????
Augustus 29, 2011 om 2:03 nm
Jussie!! En julle dink dit gaan rof hier by ons?!
Augustus 29, 2011 om 3:03 nm
Ek het gewonder hoekom jy so stil is. Maar nou kan jy definitief nie sê dat jou lewe boring is nie!
Augustus 29, 2011 om 10:15 nm
Leon en Klippie,nou weet julle sommer: hier in die platteland gebeur dinge!!!
Augustus 30, 2011 om 7:14 vm
Wow, goed gedoen! Ek sou waarskynlik die plek gesluit het en gewag het vir versterking. Het geen tyd vir skoorsoek-dronk mense nie. Maar dit moet cool wees om al daai drankies te leer meng. Hoop jou man is oraait…
Augustus 31, 2011 om 10:40 vm
Vat hulle vas Seegogga! Ek dink die jongmense gaan nog die "ou tannie" mis wanneer die regterhande weer almal terug is op hulle plek. Hoop almal raak vinnig gesond en sterkte vir die besige dae!
Augustus 31, 2011 om 4:18 nm
September 5, 2011 om 2:36 nm
Ekskuus!!! Ek bedoel… is ek die moedertjie wat in die bar werk???
Is jou dinge al meer uitgesorteer??
September 5, 2011 om 5:56 nm
Ai tog, onthou tog sommige seegoggas is maar baie stadig van begrip…….
September 5, 2011 om 12:55 nm
Sjoe dinge klink rof. Ag shame ek hoop die jong afneus outjie is gou weer beter en almal weer gesond en terug op hulle poste. Maar vir nou hou maar kop en dalk as hullen binne ghou was sou hulle baie skade aan die plek wou maak omdat hullen ingehok was. blerrie dronk doppies